Ajansa Xebaran a Hawarî (ANHA) ke Rojawan û Vakurê Sûrîye rê  weşan kena da zanayene ke muxabîrê înan  Gulîstan Mihemede û Îbrahîm Ehmed ke hêrişê Girê Spî (Tel Abyad)  taqîp kerdêne hêrişê artêşa tirkî de birîndar bîyî.
Muxabîrê birîndarî Nêwêşxaneyê Wetenî de yenî dermankerdene.
Gulîstan Mihemede ke sereyê ci ra birîndar bîya rewşê aye xidar o.
Hêrişanê artêşa tirkî yê hîrê rojan de xeylî sivîlan zirar dî.
